ทรู อะคาเดมี่ แฟนเทเชีย ซีซั่นที่ 10
เซอร์ไพรส์และเหตุการณ์สำคัญในฤดูกาลนี้

การรับสมัคร การรับสมัครด้วยตนเองจากเดิมปีก่อนๆจะตระเวนออดิชั่น 4 จังหวัด 4 ภาค  แต่ในซีซั่นนี้ได้เปลี่ยนแปลงมาเป็นการส่งรถคาราวานไปยังทุกๆจังหวัด  77 จังหวัด โดยจังหวัดใดมีโรงภาพยนตร์เมเจอร์ ซีนีเพล็กซ์ผู้สมัครจะสามารถไปออดิชั่นได้ทันที แต่หากจังหวัดใดไม่มีเมเจอร์ ซีนีเพล็กซ์ ทีมงานจะไปรับสมัครที่สถาบันหรือจุดสำคัญต่างๆของจังหวัดนั้น ส่วนการออดิชั่นด้วยการส่งคลิปในเว็บไซต์หลักของรายการ (Online Audition) ยังคงเปิดรับสมัครตามปกติ
การประกาศผลนักล่าฝันประจำซีซั่น  ในการประกาศผลนักล่าฝันประจำซีซั่นนี้ได้มีความพิเศษเกิดขึ้น คือ ในซีซั่นก่อนๆนั้น นักล่าฝันตัวจริงจะมีเพียง 12 คนเท่านั้น แต่ในซีซั่นนี้นักล่าฝันตัวจริงจะมีจำนวนถึง 24 คนและมีรหัสประจำตัว 24 V และ 24 นักล่าฝันจะได้เข้าบ้านและแข่งขันทั้ง 12 สัปดาห์ โดย 24 นักล่าฝันตัวจริงของซีซั่นนี้จะถูกแบ่งเป็น 2 ทีมคือ ฝันและใฝ่ และ ฝากรัก ทำการแข่งขันเป็นทีมตั้งแต่สัปดาห์ที่ 1-9 โดยคอมเม้นเตเตอร์จะมีส่วนร่วมในการตัดสินเพื่อหาทีมชนะ ทีมที่คอมเม้นเตเตอร์เลือกให้เป็นผู้ชนะจะไม่มีใครต้องออกจากการแข่งขันในสัปดาห์นั้น ส่วนในทีมที่แพ้ นักล่าฝันคนใดได้รับคะแนนโหวตจากผู้ชมทั่วประเทศน้อยที่สุดจะต้องออกจากบ้านไป ส่วนในสัปดาห์ที่ 10-11 จะเป็นการแข่งขันเพื่อชิงตำแหน่ง 12 นักล่าฝัน โดยคอมเม้นเตเตอร์และคนดูทั้งประเทศจะเป็นผู้ร่วมตัดสิน และในสัปดาห์สุดท้าย 12 นักล่าฝันจะแข่งขันเพื่อชิงตำแหน่งสุดยอดนักล่าฝันคนที่ 10 ของประเทศไทย โดยจะใช้คะแนนโหวตจากผู้ชมทั่วประเทศตัดสินทั้งหมด ทั้งนี้ นักล่าฝันที่สามารถเข้าสู่รอบ 12 คนสุดท้ายจะได้เซ็นสัญญาเป็นศิลปินในสังกัดทรูแฟนเทเชีย และนักล่าฝันที่ไม่สามารถเข้าสู่รอบ 12 คนสุดท้ายจะได้เซ็นสัญญาเป็นศิลปินในสังกัด สหภาพดนตรี
สัปดาห์ที่ 7 - My Buddy ได้มีกติกาการแข่งขันใหม่โดยในสัปดาห์นี้ที่จะต้องมีสมาชิกนักล่าฝันทีมเดียวกันออกเป็นจำนวน 2 คน โดยจะให้จับคู่ในเองภายในทีม แต่ทว่านักล่าฝันแต่ละทีมต่างมีสมาชิก 9 คน ดังนั้นจึงต้องทำให้มีสมาชิกให้ครบคู่ด้วยการต้องมีนักล่าฝัน 1 คนย้ายทีม วิธีการย้ายทีมคือการจับลูกปิงปองโดยในกล่องจะมีลูกปิงปองทั้งหมด 17 ลูกที่เป็นสีส้ม และ 1 ลูกเป็นสีขาว ใครที่จับได้สีขาวได้จะต้องย้ายทีม ผลปรากฏว่า แตงไทย V10 สมาชิกทีมฝันและใฝ่จับได้ลูกบอลสีขาว จึงต้องย้ายไปอยู่ทีมฝากรัก ส่งผลให้ทีมฝากรักมีจำนวนสมาชิกของนักล่าฝันเพิ่มขึ้นเป็น 10 คน ส่วนทีมฝันและใฝ่เหลือนักล่าฝันในทีม 8 คน ส่วนการคัดนักล่าฝันออกในสัปดาห์นี้ การโหวตจะรวม 2 หมายเลขใน 1 กราฟคะแนน เช่น แตงโม V2 และแตงไทย V10 ได้ร้องเพลงคู่กัน การโหวตจากทั้ง 2 หมายเลข (V2 และ V10) จะรวมกัน และในทีมที่แพ้ คู่ไหนมีคะแนนโหวตจากประชาชนทั่วประเทศน้อยที่สุดก็จะต้องออกจากบ้านไปทั้ง 2 คนและตลอดทั้งสัปดาห์จะไม่มีครูเข้าสอนทุกคลาสยกเว้นคลาสเรียน COOKING DIY Dream Maker และ แขกรับเชิญซึ่งเป็นคลาสพิเศษ และในวันพฤหัสบดียังมีการซ้อมใหญ่พร้อมครูทุกคลาสตามปกติ
ในสัปดาห์นี้มีการลงโทษนักล่าฝันที่ทำผิดกฏคือ 
 1. ฟลุค V3 และ เต้ย V21 โดนกักบริเวณและห้ามพูดคุยกับเพื่อนนักล่าฝัน ยกเว้น ซ้อมร้องเพลงกับคู่ Buddy 
 2. นัน V22 และ หงหยก V23 โดนให้ล้างจานให้เพื่อนนักล่าฝันจนถึงวันที่ 14 สิงหาคม
สัปดาห์ที่ 8 - My Beat ได้มีการย้ายทีมอีกครั้งหนึ่ง เนื่องจากทีมฝากรักมีสมาชิก 10 คน ทีมฝันและใฝ่ มีสมาชิก 6 คน ซึ่งมีสมาชิกต่างกันถึง 4 คน จึงอาจเกิดการได้เปรียบเสียเปรียบกัน จึงต้องมีการย้ายทีมของสมาชิก 2 คนจากทีมฝากรักไปยังทีมฝันและใฝ่ โดยให้ทีมฝันและใฝ่เลือกเข้ามา 1 คน และให้ทีมฝากรักอาสาไป 1 คน และสำรองอีก 2 คน ผลปรากฏว่าทีมฝันและใฝ่ตัดสินใจเลือก ถังเบียร์ V20 เข้าร่วมทีม และทีมฝากรักตัดสินใจส่ง แตงไทย V10 กลับเข้าทีมฝันและใฝ่
วันที่ 12 สิงหาคม  ทางรายการได้ให้นักล่าฝันได้พบกับคุณแม่ได้คนละ 15 นาที ยกเว้น ฟลุค V3 และ เต้ย V21 ที่โดนลงโทษจากสัปดาห์ที่แล้ว ที่ได้พบเพียงแค่ 3 นาที  โดยคุณแม่แต่ละคนจะมาในแต่ละช่วงเวลา คุณแม่ของ หงหยก V23 มาเป็นคนแรก และคุณแม่ของ แตงโม V2  มาเป็นคนสุดท้าย
สัปดาห์ที่ 9 - My Thai Thai
ในสัปดาห์นี้คอมเมนเตเตอร์มีหน้าที่ให้คำแนะนำเท่านั้น จะไม่มีการตัดสินแพ้ชนะระหว่าง 2 ทีม และนักล่าฝันคนที่มีคะแนนโหวดน้อยที่สุดไม่ว่าจะอยู่ทีมใดก็ตามจะต้องออกจากการแข่งขันไป 1 คน
หลังจากโชว์เปิดรายการของ 15 นักล่าฝันที่อยู่ในบ้านจบลง ได้มีเซอร์ไพรส์เป็นโชว์พิเศษจาก 2 นักล่าฝันที่ออกจากบ้านไปแล้วที่มีความถนัดในแนวเพลงลูกทุ่ง-ลูกกรุงคือ แมงปอ V12 และ ปริม V19 มาโชว์ในเพลง สุดท้ายที่กรุงเทพ และก่อนที่พิธีกรจะประกาศปิดโหวต ได้มีนักแสดงตลกชื่อดัง ตี๋ ดอกสะเดา หนูเล็ก ก่อนบ่ายฯ และโป๊งเหน่ง เชิญยิ้ม ได้รับเชิญมาแสดงโชว์พิเศษของ เบนซ์ V9 เป็นสีสันปิดท้ายของคอนเสิร์ตในสัปดาห์นี้
สัปดาห์ที่ 10 - My Stage ตอน บอกเล่าก้าวที่สิบ  ในสัปดาห์นี้มีการยุบทีมฝันและใฝ่และทีมฝากรัก เพื่อเข้าสู่การแข่งขันเพื่อค้นหา 12 นักล่าฝันตัวจริงของ AF10 อย่างเป็นทางการ โดยจะไม่มีการแยกห้องนอน แบ่งเป็นห้องนอนชาย 1 ห้อง และห้องนอนหญิง 1 ห้อง คอมเมนเตเตอร์มีหน้าที่ให้คำแนะนำเท่านั้นเหมือนเมื่อสัปดาห์ที่ 9 โดยสัปดาห์นี้ นักล่าฝันคนใดที่มีคะแนนโหวตน้อยที่สุดก็จะต้องออกจากการแข่งขันไป 1 คน และในคอนเสิร์ตมีเซอร์ไพรส์โดยใน VTR เปิดละคร ได้ เนสท์ AF9 มารับบทนักข่าว , ในโชว์องก์ที่ 3 เต๋า AF8 มาร่วมแสดง , องก์ที่ 4 ปอ AF7 มาร่วมแสดงในบทหมอโยชิ และได้มีเซอร์ไพรซ์ VTR จากเพื่อนที่ออกจากบ้านไปแล้วในองก์ที่ 6 ด้วย
สัปดาห์ที่ 12 - My Dream คอนเสิร์ตรอบชิงชนะเลิศของ 12 นักล่าฝันแห่งทศวรรษ
วันที่ 13 กันยายน ในระหว่างที่ 12 นักล่าฝันแห่งทศวรรษเดินทางไปรันทรูและบล็อกกิ้งสำหรับโชว์ในรอบชิงชนะเลิศที่ อิมแพค อารีน่า เมืองทองธานี ก็ได้นำ 12 นักล่าฝันที่ออกไป กลับมาเพื่อไม่ทำให้บ้านAF10เหงา และเข้ามาซ้อมเพลงพิเศษที่ต้องขึ้นโชว์เพลงฝากรักและฝันและใฝ่
วันคอนเสิร์ต ในการเปิดตัวพิธีกรรุ่นพี่ นัททิว AF5 ได้โชว์เพลง She's Bad เพื่อเปิดตัวพิธีกรอย่างเป็นทางการ